**5. šolanje otrok iz Slovenije v Zvezdnem mestu pri Moskvi**

**19. 3. 2018 - 24. 3. 2018**

Center za pripravo kozmonavtov CPK  "Jurija A. Gagarina" in družba "Prosto kosmos" (Enostavno vesolje) v sodelovanju z Društvom Slovenija Rusija in Skladom Toneta Pavčka sta po štirih uspešnih obiskih slovenskih otrok, znova pripravljena sprejeti skupino šolarjev iz Slovenije na kozmonavtsko šolanje. Izobraževalni program bo potekal od 19. do 24. marca 2018.

Šolarji bodo bivali v sanatoriju Zvezdnega mesta. V okviru izobraževanja v Zvezdnem mestu, ki je izvir vesoljskih poletov s človeško posadko, se bodo udeleženci srečali s kozmonavtom. Na ogled bodo pravi simulatorji, kopije modulov vesoljskih postaj Mir in Mednarodne vesoljske postaje MVP, centrifuga, kabinet prvega vesoljca Jurija Gagarina...

Izobraževanje, ki bo obsegalo zgodovino vesoljskih raziskav, spoznavanje pionirjev kozmonavtike, pripravo kozmonavtov, vesoljske ladje, orbitalne postaje, skafandre, vesoljsko medicino in vesoljsko biologijo, bodo izvajali strokovnjaki CPK.

Udeleženci ekskurzije bodo zadnja dva dneva preživeli v Moskvi, kjer si bodo ogledali glavne znamenitosti (Kremelj, Rdeči trg, novi park Zarjadje,…) in obiskali alejo kozmonavtov, memorialni muzej kozmonavtike, hišo "Glavnega konstruktorja" Sergeja Koroljova, itd.

Udeleženci bodo pridobili raznovrstna znanja iz kozmonavtike /astronavtike, astronomije, fizike, ruščine, ruske kulture in zgodovine. Udeleženci bodo prejeli tudi knjižno uspešnico Vesoljske pasti, ki jo je dobro kot neke vrste učbenik prebrati pred odhodom na šolanje.

Skupino bo vodil poznavalec in popularizator kozmonavtike, publicist in novinar Vojko Kogej.

Predavanja bodo potekala v ruščini, poskrbljeno bo za tolmačenje v slovenščino.

Šolarji naj bodo stari od dopolnjenih 13 do 18 let. Imeti morajo potni list, ki je veljaven še najmanj 6 mesecev po koncu potovanja. V skupini bo predvidoma 25 udeležencev.

**Cena celotnega programa (vključuje vse oglede, vstopnine, predavanja, namestitev, prehrano, tolmačenje in spremstvo)  in povratne letalske vozovnice (let Ljubljana - Moskva - Ljubljana) znaša 680,00 €.**

V nadaljevanju sporočila prilagamo predviden urnik aktivnosti.Organizatorji si pridržujejo pravico do spremembe programa.

**Prijavite se lahko na** [**drustvoslorus@gmail.com**](mailto:drustvoslorus@gmail.com) **ter telefonski številki 01 436 95 65. Prijave zbiramo do 31. 1. 2018 oz. do zapolnitve mest. Število udeležencev je omejeno zato pohitite s prijavami!**

**Program šolanja v Zvezdnem mestu in Moskvi (19.-24. marca 2018)**

**Ponedeljek, 19. 3.**

05.30 Polet z letališča Brnik

10.20-10.50 Pristanek v Moskvi. Srečanje na letališču Šeremetjevo.

11.00 Prevoz v Zvezdno mesto

13.00 Srečanje na vhodu v Zvezdno mesto

13.40 Nastanitev v hotelu Zvezdnega mesta

14.00-15.00 Kosilo

15.30 Obisk Zvezdnega mesta: spomenik Juriju Gagarinu, Muzej kozmonavtike, kabinet Jurija Gagarina, trgovinica s spominki

18.00-19.00 Večerja

**Torek, 20. 3.**

09.00-9.40 "Vesoljska" telovadba

10.00-10.50 Zajtrk

11.00-13.30 Ekskurzija po tehničnem območju Centra (hale simulatorjev vesoljske ladje Sojuz, postaje Mir in ruskega dela Mednarodne vesoljske postaje (MVP)

14.00-14.40 Kosilo

15.00-16.00 Obisk centrifuge CF-7

16.00-17.30 Predavanje v Kozmocentru "Znanost v vesolju"

18.00-18.45 Večerja

19.00-21.00 Lekcija ruščine

21.15 Film o kozmonavtiki

**Sreda, 21. 3.**

09.00-9.40 "Vesoljska" telovadba

10.00-10.50 Zajtrk

11.00-13.00 Predavanje v Kozmocentru "Vesoljski sprehod" (Izstop v odprto vesolje)

13.30-14.15 Kosilo

14.30-16.30 Praktični pouk v vesoljski postaji Mir / pouk v simulatorju letal in helikopterjev

16.30-17.30 Predavanje o psihologiji. "Izbor idealnega kandidata"

18.00-18.45 Večerja

19.00 Film o kozmonavtiki

**Četrtek, 22. 3.**

09.00-9.40 "Vesoljska" telovadba

10.00-10.50 Zajtrk

11.00-12.00 Predavanje "Združitev v vesolju"

12.00-13.30 Vaja s simulatorjem: zaboj z rokavicami / praktična vaja: simulator združitve Sojuza TMA

13.30-14.15 Kosilo

14.30-15.30 Multimedijski kviz v Kozmocentru

15.30-16.30 Srečanje s kozmonavtom

17.00-17.30 Povzetek rezultatov v Kozmocentru

18.00-18.45 Večerja

19.00 Film o kozmonavtiki

**Petek, 23. 3.**

08.30-9.00 zajtrk

09.30-10.30 Prevoz v Moskvo

11.00 Nastanitev v hotelu Katjuša

11.30-12.30  Aleja kozmonavtov

13.00-14.30 Memorialni muzej kozmonavtike

14.30-15.30  Kosilo

16.00-17.00 Hiša "Glavnega konstruktorja" Sergeja Koroljova (muzej)

17.30-19.00 Nosilna raketa vostok, letala, paviljon Kozmos

19.30-20.30 Večerja

**Sobota, 24. 3.**

08.00-8.30 Zajtrk

09.00-9.30 Prevoz do središča Moskve

09.30-12.30 Ekskurzija: Rdeči trg, Državna univerzalna trgovina (GUM), novi park Zarjadje (z v zraku visečim mostom nad reko Moskvo)

13.00-14.00 Kosilo

17.45 Polet z letališča Šeremetjevo

19.00 Pristanek letala na Brniku